《陌上花》
明代·唐文凤

陌上花开春日迟，临安女儿缓缓归。花开轻易辞故枝，缓归只恐恩爱违。

人生几何成老丑，劝君且尽一杯酒。愿君善保千金寿，夹马祥光荡牛斗，满目江山复何有。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。